CELEX: 22010D0595
Language: lt
Date: 1277078400000
Title: 2010/595/ES: 2010 m. birželio 21 d. AKR ir ES Ministrų Tarybos sprendimas Nr. 1/2010 dėl Pietų Afrikos Respublikos prisijungimo prie pataisyto AKR ir ES partnerystės susitarimo

6.10.2010   
            
            
               LT
            
            
               Europos Sąjungos oficialusis leidinys
            
            
               L 263/13
            
         AKR IR ES MINISTRŲ TARYBOS SPRENDIMAS Nr. 1/2010
   2010 m. birželio 21 d.
   dėl Pietų Afrikos Respublikos prisijungimo prie pataisyto AKR ir ES partnerystės susitarimo
   (2010/595/ES)
   AKR IR ES MINISTRŲ TARYBA,
   atsižvelgdama į Partnerystės susitarimą tarp Afrikos, Karibų jūros bei Ramiojo vandenyno grupės valstybių (toliau – AKR) ir Europos bendrijos bei jos valstybių narių, pasirašytą 2000 m. birželio 23 d. Kotonu (1) ir pataisytą 2005 m. birželio 25 d. Liuksemburge (toliau – AKR ir ES susitarimas) (2), ypač į jo 94 straipsnio 1 dalį,
   kadangi:
   
               (1)
            
            
               Pataisytas AKR ir ES susitarimas įsigaliojo 2008 m. liepos 1 d. remiantis jo 93 straipsnio 3 dalimi.
            
         
               (2)
            
            
               Pietų Afrika, 2005 m. birželio 25 d. pasirašiusi pataisytą AKR ir ES susitarimą, iki 2009 m. birželio 30 d. nedeponavo ratifikavimo dokumento pagal 93 straipsnio 4 dalies nuostatas.
            
         
               (3)
            
            
               Pataisyto AKR ir ES susitarimo 94 straipsnyje nustatyta, kad bet koks valstybės prisijungimo prašymas pateikiamas AKR ir ES Ministrų tarybai ir turi būti jos patvirtintas.
            
         
               (4)
            
            
               Pietų Afrika pateikė prisijungimo prie AKR ir ES susitarimo prašymą 2009 m. lapkričio 23 d.
            
         
               (5)
            
            
               Remdamasi savo darbo tvarkos taisyklėmis (3) pagal AKR ir ES susitarimą įsteigta AKR ir ES Ministrų taryba gali patvirtinti prisijungimo prašymą laikydamasi rašytinės procedūros,
            
         PRIĖMĖ ŠĮ SPRENDIMĄ:
   1 straipsnis
   Prisijungimo prašymo patvirtinimas
   Patvirtinamas Pietų Afrikos Respublikos prašymas prisijungti prie Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašyto 2000 m. birželio 23 d. Kotonu ir pataisyto 2005 m. birželio 25 d. Liuksemburge.
   2 straipsnis
   Įsigaliojimas
   Šis sprendimas įsigalioja kitą dieną po jo priėmimo.
   
      Priimta 2010 m. birželio 21 d. Uagadugu.
      
         
            AKR ir ES Ministrų Tarybos vardu
         
         
            Pirmininkas
         
         P. BUNDUKU-LATHA
      
   
   
      (1)  OL L 317, 2000 12 15, p. 3.
   
      (2)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).
   
      (3)  OL L 95, 2005 4 14, p. 44.